Vukovar –zeleni grad

Tamo gdje nebo ljubi ravnicu,

tamo gdje sunce najljepše sja…

Tamo je Vukovar—zeleni grad

Tamo gdje se mjesec u Vuki kupa,

tamo gdje se parkovi jače zelene,

tamo gdje se zlatno žito rađa,

tamo ni cvijeće nikad ne vene…

Tamo je Vukovar zeleni grad.

Tamo gdje se jablanovi njišu,

tamo gdje ulice na proljeće mirišu,

tamo ni noći nisu crne,

tamo i zore ljepše sviću…

Tamo je Vukovar—zeleni grad!

Tamo gdje se šuma budi,

Tamo gdje se Vuka sa Dunavom ljubi,

tamo se Dunav pjeni i plavi,

tamo se Gospa moli i slavi…

Tamo je Vukovar -- zeleni grad !